Source: https://www.szcoportal.sk/33/komentar-k-zp-141-dolezite-osobne-prekazky-v-praci-uniqueidmRRWSbk196FPkyDafLfWAC8laH3xR2zeyvetkjV6m9YLNSHHd6jPhQ/?uri_view_type=5
Timestamp: 2019-08-21 02:32:41+00:00
Document Index: 1847422

Matched Legal Cases: ['§ 141', '§ 141', '§ 141', '§ 63', '§ 141', '§ 141', '§ 141', '§ 141']

Komentár k ZP § 141 Dôležité osobné prekážky v práci | SZČO online
6.1.8 Komentár k ZP § 141 Dôležité osobné prekážky v práci
§ 141 ods. 1 upravuje prvú skupinu dôležitých osobných prekážok v práci. Tieto je zamestnávateľ povinný ospravedlniť bez ohľadu na dĺžku ich trvania (pri niektorých sa sleduje, či sa nemohli vykonať mimo pracovného času). Za tieto prekážky nepatrí náhrada mzdy, ak osobitný predpis neustanovuje inak.
a. vyšetrenie alebo ošetrenie zamestnanca v zdravotníckom zariadení
e. svadba; pracovné voľno s náhradou mzdy sa poskytne na jeden deň na účasť na vlastnej svadbe a pracovné voľno bez náhrady mzdy sa poskytne na účasť na svadbe dieťaťa a rodiča zamestnanca,
f. znemožnenie cesty do zamestnania z poveternostných dôvodov individuálnym dopravným prostriedkom, ktorý používa zamestnanec so zdravotným postihnutím; pracovné voľno s náhradou mzdy sa poskytne na nevyhnutne potrebný čas, najviac na jeden deň,
g. nepredvídané prerušenie premávky alebo meškanie pravidelnej verejnej dopravy; pracovné voľno bez náhrady mzdy sa poskytne na nevyhnutne potrebný čas, ak nemohol zamestnanec dosiahnuť miesto pracoviska iným primeraným spôsobom,
h. presťahovanie zamestnanca, ktorý má vlastné bytové zariadenie; pracovné voľno bez náhrady mzdy sa poskytne na nevyhnutne potrebný čas, najviac na jeden deň pri sťahovaní v tej istej obci a pri sťahovaní do inej obce najviac na dva dni; ak ide o sťahovanie v záujme zamestnávateľa, poskytne sa pracovné voľno s náhradou mzdy,
i. vyhľadanie nového miesta pred skončením pracovného pomeru; pracovné voľno bez náhrady mzdy sa poskytne na nevyhnutne potrebný čas, najviac na jeden poldeň v týždni počas zodpovedajúcej výpovednej doby; v rovnakom rozsahu sa poskytne pracovné voľno s náhradou mzdy pri skončení pracovného pomeru výpoveďou danou zamestnávateľom alebo dohodou z dôvodov uvedených v § 63 ods. 1 písm. a) až c); pracovné voľno možno so súhlasom zamestnávateľa zlučovať.
§ 141 ods. 2 upravuje druhú skupinu prekážok v práci - písmená a) až i). Pri týchto prekážkach v práci sa pracovné voľno poskytuje buď na nevyhnutne potrebný čas (napr. čas vyšetrenia) alebo v presne stanovenom rozsahu (napr. dva dni v prípade pohrebu). V niektorých prípadoch zamestnancovi patrí náhrada mzdy.
Novelou č. 257/2011 Z. z.účinnou od 1.9.2011 sa v § 141 ods. 2 písm. b)ZP rozširuje právo na pracovné voľno s náhradou mzdy na prevoz matky dieťaťa do zdravotníckeho zariadenia a späť. Právo sa priznáva pri narodení dieťaťa zamestnancovi, pričom nemusí si ísť už o jeho manželku (pôvodná väzba manželka zamestnanca).
a. ďalšie pracovné voľno z dôvodov podľa odseku 2 s náhradou mzdy alebo bez náhrady mzdy,
b. pracovné voľno z iných dôvodov ako podľa odseku 2 s náhradou mzdy alebo bez náhrady mzdy,
c. pracovné voľno na žiadosť zamestnanca s náhradou mzdy alebo bez náhrady mzdy,
d. pracovné voľno s náhradou mzdy, ktoré si zamestnanec odpracuje.
K ods. 3: [Ďalšie pracovné voľno]
V § 141 ods. 3 sa upravujú možnosti poskytovania ďalšieho pracovného voľna. Môže ísť o ďalšie pracovné voľno z dôvodov podľa ods. 2, pracovné voľno z iných dôvodov ako podľa ods. 2, pracovné voľno, ktoré si vyžiadal zamestnanec alebo pracovné voľno, ktoré si zamestnanec odpracuje.
V § 141 ods. 4 a 5 sa stanovuje výpočet jedného dňa pre účely dôležitých osobných prekážok v práci.
Podľa zmeneného znenia účinného od 1. januára 2013 na účely určenia celkového rozsahu pracovného voľna poskytnuté zamestnancovi v kalendárnom roku pri prekážke v práci podľa odseku 2 písm. a) a c) sa za jeden deň považuje čas zodpovedajúci priemernej dĺžke pracovného času pripadajúceho na jeden deň, ktorý vyplýva z ustanoveného týždenného pracovného času zamestnanca, pričom sa zamestnanec posudzuje akoby pracoval päť dní v týždni.
Ide o spresnenie z dôvodu potrieb aplikačnej praxe. Spresňuje sa, čo sa považuje za jeden deň na určenie celkového nároku zamestnanca za kalendárny rok na vyšetrenie a ošetrenie zamestnanca v zdravotníckom zariadení (ods. 2 písm. a) a na sprevádzanie (ods. 2 písm. c). Na tento účel sa posudzuje zamestnanec, ktorý je zamestnaný po ustanovený týždenný pracovný čas, akoby v kalendárnom týždni pracoval päť dní (t. j. hoci nemusí pracovať v každý deň pracovného týždna - 5 dní v týždni, bude sa posudzovať akoby pracoval päť dní v týždni).
Ak má zamestnanec ustanovený týždenný pracovný čas napríklad 37,5 hodiny: 5 dní = 7,5 hodiny, ak má zamestnanec ustanovený týždenný pracovný čas napríklad 40 hodín: 5 dní = 8 hodín. Z uvedeného vyplýva, že napríklad pri siedmich dňoch v kalendárnom roku na vyšetrenie a ošetrenie zamestnanca v zdravotníckom zariadení je jeho celkový nárok za kalendárny rok 7x7,5 =52,5 hodín, 7x8 =56 hodín, apod.